ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660020624


ขอให้แก้ไขปัญหากลิ่นเหม็นรบกวนจากโรงงานกำจัดขยะและโรงงานหมักปุ๋ย (ผู้ร้องไม่ทราบชื่อ) บริเวณซอยอ่อนนุช 86 ถนนอ่อนนุช แขวงประเวศ เขตประเวศ กรุงเทพมหานคร จุดสังเกตเข้าซอยฯ ประมาณ 1 กิโลเมตร จะพบโรงงานทั้ง2 มีทั้งฝั่งซ้ายและฝั่งขวา (ตามผู้ร้องแจ้ง) ซึ่งประสบปัญหากลิ่นเหม็นรบกวนมาเป็นระยะเวลาหลายปีแล้ว (ไม่สามารถระบุระยะเวลาที่ชัดเจนได้) เนื่องจากเป็นโรงงานเปิดไม่มีการป้องกัน เมื่อมีลมพัดและฝนตกจะส่งกลิ่นเหม็นเป็นอย่างมาก ส่งผลให้ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องแก้ไขปัญหาในกรณีดังกล่าว เพื่อบรรเทาความเดือดร้อน เบื้องต้นผู้ร้องทราบรายงานผลการพิจารณาจากกรุงเทพมหานครตามเลขที่รับแจ้ง 56839/65 แล้วที่ว่ากรุงเทพมหานคร สำนักสิ่งแวดล้อม โดยกองกำจัดมูลฝอย ได้ตรวจสอบเรื่องร้องเรียนดังกล่าว ขอเรียนว่า ได้ดำเนินการตรวจสอบปัญหากลิ่นเหม็นจากมูลฝอยที่เกิดจากกระบวนการกำจัดมูลฝอย และได้ดำเนินการแก้ไขปัญหากลิ่นเหม็นจากมูลฝอย ดังนี้ 1. เพิ่มการล้างทำความสะอาดโรงงานกำจัดมูลฝอย 2. เร่งดำเนินการกำจัดมูลฝอยให้หมดวันต่อวัน โดยไม่มีมูลฝอยตกค้าง 3. เพิ่มการฉีดพ่นสารจุลินทรีย์ดับกลิ่นมูลฝอยที่บริเวณลานรับมูลฝอย และแหล่งกำเนิดกลิ่นในแต่ละกิจกรรมการกำจัดมูลฝอย 4. การแก้ไขและป้องกันกลิ่นของมูลฝอยในระยะยาวกองกำจัดมูลฝอย สำนักสิ่งแวดล้อม กรุงเทพมหานคร ได้ดำเนินโครงการกำจัดมูลฝอยโดยการใช้เทคโนโลยีการกำจัดมูลฝอยที่ทันสมัยมีระบบป้องกันกลิ่นที่มีประสิทธิภาพและสามารถนำมูลฝอยมาใช้ให้เกิดประโยชน์สูงสุด อีกทั้งเป็นการนำมูลฝอยมาเป็นเชื้อเพลิงเพื่อผลิตกระแสไฟฟ้าซึ่งเป็นพลังงานจากมูลฝอยมาทดแทนการใช้เชื้อเพลิงจากฟอสซิลและเมื่อโครงการแล้วเสร็จจะสามารถเพิ่มประสิทธิภาพการกำจัดมูลฝอย และลดปัญหากลิ่นของมูลฝอย 5. จัดให้มีเจ้าหน้าที่ลงสำรวจปัญหากลิ่นของมูลฝอย จากประชาชนบริเวณรอบๆ พื้นที่ศูนย์กำจัดมูลฝอยอ่อนนุชอย่างสม่ำเสมอ เพื่อรับฟังปัญหาความเดือดร้อน และนำข้อมูลมาปรับปรุงระบบการกำจัดมูลฝอยให้มีประสิทธิภาพมากขึ้น แต่ผู้ร้องแจ้งว่าปัจจุบัน (วันที่ 25 พฤษภาคม 2565) ผู้ร้องยังคงประสบปัญหากลิ่นเหม็นรบกวนจากโรงงานกำจัดขยะและโรงงานหมักปุ๋ยฯ อยู่เช่นเดิม และจะประสบปัญหาตลอดทั้งวัน บางครั้งกลิ่นเหม็นรบกวนจะส่งกลิ่นอย่างรุนแรงทำให้ไม่สามารถที่จะอยู่ในพื้นที่ได้ และโรงงานฯ ยังเป็นโรงงานแบบเปิด และโรงงานจะมีการกองขยะมูลฝอย และปุ๋ยหมัก ลักษณะเป็นภูเขา โดยไม่มีอะไรปกคลุม จนทำให้ขยะมูลฝอย และปุ๋ยหมักล้นออกมาข้างนอก ผู้ร้องจึงประสงค์ให้หน่วยงานเร่งแก้ไขปัญหาฯ เพราะผู้ร้อง และประชาชนในพื้นที่ได้รับความเดือดร้อนเป็นอย่างมาก  แต่ผู้ร้องแจ้งว่ายังคงได้รับความเดือดร้อนจากกลิ่นเหม็นรบกวบดังกล่าวอยู่เช่นเดิม เป็นประจำทุกวันตลอด 24 ชั่วโมง (ผู้ร้องประสงค์ปกปิดชื่อ และหมายเลขโทรศัพท์) ผู้ร้องเคยร้องเรียนผ่านหมายเลขสายด่วน 1111 ตามเลขที่รับแจ้ง 56839/65, 65414/65, 175524/65, Traffy Fondue (FGP7C7), Traffy Fondue (2CTNVE)


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata